Je Guillermes de Jonvile, diens de Besançon, fais savoir à touz ces qui verront ces presantes lettres que, com Girars, fil mons. Perron, signour d’Arguel, par la volonté et le comandement dou noble baron Jeham, conte de Bourgoigne et signour de Salins, soit devenus mes hons de tel fié con de lui tenoit ou devoit tenir, et il le m’ait donné et outroié à ma vie tant seulement, lidit Girars doit revenir après mon decex à la noble dame Lore, contesse de Bourgoigne et dame de Salins, sa fame, ou à ses hoirs que doudit conte auroit. En tesmoingnaige de ceste chose, j’ai mis mon seel pendant en ces presantes lettres. Ce fut fait l’an de l’incarnation Nostre Signour qui corroit par mil doux cenz sexante et VII, le mardi après l’uictive de saint Jeham Baptiste.